Kaap-Weskus, Wes-Kaap - Hanteer Direk, Betaal Minder
Die streek wat as die Kaapse Weskus bekend staan, strek van af net Noord van Kaapstad tot sover as die grens van die Noord-Kaap en aan die binneland volg die die Noord Kaapse grens tot by Touwsrivier en sluit ook die Serderberg-reeks in.
Die grootste kusdorp aan die Kaapse Weskus, is Saldanha. Die dorp en die baai met dieselfde naam, se naam kom van die Portugese admiraal Antonio De Saldanha wat sy vloot in die jaar 1503 in die Kaapse hawe geanker het en dit na homself vernoem het. In 1601 is die naam, Saldanhabaai, na die huidige plek verskuif. Saldanhabaai het 'n baie belangrike rol in die tweede wêreld-oorlog gespeel a.g.v. sy strategiese posisie en veilige ankerplek. Vandag is Saldanha 'n baie belangrike ystererts-uitvoerhawe en ook 'n belangrike hengelplek. 'n Nuwe staalfabriek is onlangs in Saldanha gebou. In Saldanha is ook die Suid-Afrikaanse Militêre Akademie met 'n vloot opleidingsentrum.
Net Suid van Saldanha en die Langebaan-strandmeer is die Weskus Nasionalepark. Die stil waters van die strandmeer is 'n skuilplek vir seevoëls asook die groot konsentrasie trekvoëls wat gedurende die koue Noordelike winter hierheen kom. Hierdie 20000 hektaar Nasionalepark sluit die eilande, Schaapen, Malgas, Marcus en Jutten, asook die Soutmoerasse en Moddervleiland in wat die tuiste van derduisende voëls is. Meer as 'n derde van die wêreld se Kaapse Malgasse broei op Malgas-eiland.
Oos van die Kaapse Weskus en halfpad na die Noord-Kaap se grens is die Sederberg-reeks en die Sederberg Wildernis-gebied. Die 71000 hektaar gebied strek vanaf die Pakhuis-pas en die Middelberg-pas. Besoekers het 'n permit vir hierdie gebied nodig wat by die bosbou-beamptes verkry kan word. Hierdie berge was eens bedek met die skaars Clanwilliam Sederbome maar baie daarvan is of verbrand of afgekap. Die Sederberg-gebied het baie natuurlike rotsformasies, soos 'n Maltese kruis, die Wolfberg-boog, Katedraal-rots, die Kansel en Vinger-rots. Die plante van die Sederberg is baie uniek en die sneeuprotea word hier gevind.
Die dorp, Wellington is aan die Suidpunt van die Kaapse Weskus-gebied en lê in 'n vallei bekend as Val du Charron, of Vallei van die Wamakers, genoem volgens die ambag van baie van die Franse Hugenote, wat aan die einde van die 17de eeu hier kom bly het. Daar is verskeie baie goeie wynkelders in die Wellington gebied waar besoekers wyn kan proe. Wellington bied aan die besoeker 'n indrukwekkende en toweragtige atmosfeer en vriendelike mense.
Die dorp, Malmesbury is vernoem na die eerste graaf van Malmesbury, dit is 'n paar kilometers aan die Noord Westekant van Wellington. Oorspronklik ontstaan rondom 'n warmwater-fontein wat 'n groot getal besoekers gelok het, maar nou ongebruik en deel is van 'n groot winkelkompleks. Die omgewing trek groot groepe besoekers van reg oor die wêreld om in die lente na die asemrowende gesig van miljoene veldblomme te kom kyk.
As u dink aan vars seekos, en dit in verband bring met die Kaapse Weskus, sal u na Lambertsbaai getrek word. Dit is 'n seekos-mekka slegs 'n paar uur se ry na die Noorde vanaf Kaapstad. Lambertsbaai is 'n vakansieplek geleë tussen van die mooiste en asemrowendste tonele van Suid-Afrika. Net weg van die kus is Voëleiland, die tuiste van robbe, pikkewyne, duikers en voëlkykers van reg oor die wêreld.